**Joshua Mills (Patricia King-el)
A csodákban való kétely és hitetlenség**

***PATRICIA:*** *Csodálkoztatok vagy tűnődtetek már azon, hogy mi a lényege a jeleknek és a csodáknak? Miért tesz Isten csodákat és miért tesz Ő furcsa dolgokat vagy legalábbis furcsának tűnő dolgokat a természetes elme számára? Olyan sokat fogunk meglátni ezekből az elkövetkezendő időkben, s napokban, hogy készen kell állnunk arra, hogy még többet befogadjunk ezekből. Készen kell állnunk arra, hogy örvendezzünk mindabban, amit Isten cselekszik, és hogy magunkévá tegyük, amit Isten tesz! Joshua Mills hamarosan megoszt velünk néhány bizonyságot és betekintést ezekbe, melyek segítenek majd a Te szíved is megfűszerezni, hogy késszé tegyen arra, hogy még többet kapj Istenből.*

**JOSHUA**: Talán az elmúlt 6 év során megélt alkalmakon, amikor láttunk olyan dolgokat lejönni a Mennyből, mint például a drágakövek, bizonyos emberek megkérdőjelezik ezeket a csodákat és azt mondják: „Biztos vagy abban, hogy ez ténylegesen a Mennyből jött vagy talán valamilyen huncutság van ebben az egészben, valaki elrejtett drágaköveket az összejövetelen, aztán előveszi azokat?” A következőt tudom erre mondani: Amikor Isten jeleket és csodákat kezd el tenni az összejöveteleken hittel azt el kell fogadnunk! Egy másik olyan dolog, amire rájöttünk, hogy mialatt drágakövek hullottak a Mennyből, a mi alkalmainkon, mások összejövetelein is ugyanabban az időben ezek megtörténtek, tehát nemcsak velünk történetek ezek! De mi azt mondtuk, hogy hittel ezeket elfogadjuk, mert ez Istentől jövő dolog és én hiszem, hogy Isten különböző emberekhez, különböző okoknál fogva tud beszélni. Azt, hogy Ő miért teszi meg egyes emberekkel, másokkal meg nem ugyanazt, azt nem tudhatjuk. Sok oka lehet annak, hogy Ő miért küld például drágaköveket a Mennyből, vagy aranyat, vagy aranyport, de **egy biztos, hogy ez, az Ő szeretetének jele**. Annak jele, hogy szeret bennünket és törődik velünk és ez nem a szentségnek a jele. Semmiképpen nem annak a mutatója, hogy az egyik ember jobb lenne, mint a másik például. Jelek és csodák olyan emberekkel is történnek, akik még csak nem is tértek meg például. Láttunk már drogosokkal is történni óriási csodákat, az azért van, mert Isten szereti azokat az embereket és ki akar nyúlni feléjük és elkezd megnyilvánulni jelekben és csodákban. Ez nem annak az egy embernek szól, akivel ez megtörténik, hanem ez jel és csoda a Krisztus egész teste számára, hogy lássuk azt, hogy ezt Isten cselekszi. Krisztus teste meg kell, hogy lássa, hogy Isten manifesztálja - megnyilvánítja az Ő dicsőségét. Nem gondolnám, hogy ezeket a drágaköveket a világ elé kell vinnünk vagy tárnunk, hogy szkeptikusan azt vizsgálgassuk, hogy vajon Istentől van vagy sem? A Biblia azt mondja: Isten nem ember, hogy hazudjon és minden egyes Ige, amit Ő kimondott az, valóra fog válni, be fog teljesülni. Pontosan ugyanígy, hogy elkezd csodákat cselekedni, hit által ezeket be kell fogadnunk. Azt mondva: Istenem én elfogadom magam számára ezt a csodát, még akkor is, ha senki más nem érti ezt és még én sem értem ezt. Még ha az egyház sem érti, akkor is elfogadom ezt, hittel. Elfogadom és szeretem ezt, és amit tesz Isten **nem is az a** **legfontosabb lényeg, hogy mi maga a csoda, hanem az, hogy ez honnan jön. Amikor tudom, hogy ez a Mennyből jött ez nekem elég és elég jó ahhoz, hogy elfogadjam és szeressem.**

***PATRICIA:*** *Szeretnék egy Igét olvasni a Máté evangéliuma 18. részéből, és ha nálad van a Bibliád kérlek te is fordíts velem oda Máté 18-hoz, az 1-es verstől fogom kezdeni: „Abban az időben megkérdezték Jézus tanítványai, ki a legnagyobb a Mennyek Királyságában? Ekkor Jézus odahívott gyermeket, odaállította közéjük, és így felelt: Igazán mondom nektek, meg kell változzon a gondolkodásotok, hogy olyanok legyetek, mint egy gyermek különben semmiképpen sem mehettek be Isten Királyságába. Ezért az lesz a legnagyobb Isten Királyságában, aki megalázkodik és olyan lesz, mint ez a gyermek. Aki befogad egy ilyen gyermeket az én nevemben, az engem fogad be. Ezek a kicsinyek hisznek bennem, de jaj azoknak, aki miatt közülük egy is elveszíti a hitét. Jobban járna, ha egy malomkövet kötnének a nyakára és bedobnák a tengerbe mielőtt ilyen bajt okozna.” Jézus beszél itt a Máté 18, 1-6-ban. Arról beszél, hogy úgy kell Isten Királyságába jönnünk, mint egy kisgyermek. Sőt, azt mondja, hogy ha nem jövünk úgy, mint egy kisgyermek, akkor nem léphetünk be Isten Királyságába. Ha egy kisgyermeket megbotránkoztatunk a hitében, azaz, ha Ő hisz, de miattunk meginog a hitében, akkor jobban járnál, ha a nyakadba kötnének egy hatalmas malomkövet és úgy dobnának be a tengerbe. Azt mondja itt: Gyermeki hitünknek kell lennie, gyermeki bizalomnak. Isten Királyságát így kell megközelítenünk és mindazt, amit Isten cselekszik. Tudjátok különösen a mi nyugati kultúránkban, akkora nagy a hitetlenség! Sőt mi több, a legtöbb keresztény megközelítése a jelek és csodák irányában az, hogy az addig hamis, amíg be nincs bizonyítva az, hogy igaz és valós, ahelyett, hogy azt hinnénk, hogy ez igaz egészen addig, amíg be nem bizonyosodik, hogy esetleg mégiscsak hamis. Ha elmondasz valamit egy kisgyermeknek, az elfogja azt hinni, amit mondasz neki, mert a gyermekek természete az, hogy alapból megbíznak Benned. Jézus azt mondja: Ez a legnagyobb Isten Királyságában, amikor valaki olyan, mint egy kisgyermek. Egy kicsiny, aki hisz. Nekünk ezt a hitet meg kell védelmeznünk, meg kell óvnunk, mert nagyon gyakran ezt szétrombolják a szkepticizmussal és a kételkedéssel és a hitetlenséggel és emberek megdorgálnak Téged, mert hiszel ilyen dolgokban. Isten azt akarja, hogy olyan alázatosak legyünk, mint egy ilyen kisgyermek. Én csupán, csak hinni akarok, mert tudom, hogy hit nélkül lehetetlen Istennek tetszeni. Tisztában vagyok vele, hogy szükséges a szellemek megkülönböztetésének ajándéka, különösen ebben az időszakban, amikor megszaporodtak a jelek és a csodák, de Isten hívőket keres! Fogunk-e hinni neki, fogunk-e hinni benne, amikor Ő cselekszik és bizonyságot teszünk-e róla, mert hiszünk? Isten éppen ezt keresi! Szeretném, ha meghallgatnátok Joshua Mills-t, aki teljes szívéből osztja meg velünk, hogy hogyan kell Istenben hinnünk a jelek és csodák területével kapcsolatosan.*

**JOSHUA**: Amikor úgy jönnek hozzád emberek és hozzám is így jönnek emberek, hogy nem hisznek. Nem hiszik el a jeleket és csodákat amelyek történnek, melyeket Isten cselekszik. Ilyenkor úgy tekintesz magadra, hogy hazamész és elkezded megkérdőjelezni magadban saját magadat, mit csinálok én, mit teszek, hogy az emberek nem szeretnek és nem kedvelnek. Mi olyat teszek, amit nem képes befogadni az egyház, a gyülekezet. Elkezdesz gondolkodni azon, hogy nos, én szeretem Jézust és nem akarok mást csinálni, csak dicsőíteni és imádni Őt és csak időt tölteni ott, jelenlétében és felfedezed azt, hogy az Ő dicsősége annyira sokkal, de sokkal hatalmasabb, mint az összes kétely és hitetlenség, az összes szkepticizmus, az összes vallási törvények és szabályrendszerek. Felfedezed, hogy az Ő dicsősége annyira sokkal jobb és a nap végén, mikor már tudod minden kétely nélkül azt, hogy az egyetlen, amit tenni akarsz, hogy szolgálod Őt és az egyetlen, amit tenni akarsz, hogy csak ránézel az Ő arcára és csak annyit akarsz tenni, hogy időt töltesz a jelenlétében. És akkor rájössz arra, hogy ez rendben van, még akkor is, ha a világ nem képes ezt befogadni, még akkor is, ha az egyház, ha a gyülekezetek nem képesek ezt befogadni, a pásztorok, a vallási vezetők, a gyülekezetek, a programok nem képesek ezt befogadni és teljesen elutasítják, akkor is rájössz, hogy ez attól még rendben van. Addig, ameddig ez Jézustól jön, ez rendben van.

***PATRICIA:*** *Joshua Mills annyira drága és nagyon kedves. A mi egész szolgálatunk nagyon szereti Őt, annyira tiszta szíve van. Egy olyan gyermeki szíve van, amely hisz. Szerintem Isten épp emiatt használja Őt ennyire erőteljesen. Ezért van, hogy annyira sok dicsőséges manifesztáció vagy megnyilvánulások veszik Őt körbe, mert ártatlan hite van, mint egy gyermeknek és mindenért Istennek adja a dicsőséget, akármit is mondjanak emberek őróla vagy akár negatív jelzőkkel illessék Őt. Ő csak tovább dicsőít és imádja Istent, mert úgy jön, mint egy gyermek. Isten azt akarja, hogy Te is úgy gyere hozzá, mint gyermek. Mi szeretnénk felépíteni Benned a gyermeket, hogy meglássuk azt, ahogy a gyermeki hited növekszik Benned. Most szeretnék ezért imádkozni, hogy ez a felszínre jöhessen Benned. „Uram, imádkozom minden egyes gyermekedért, hogy föltámadjon Bennünk a gyermeki hit, hogy a Te jelenlétedben éljünk ebből lélegezzünk a Jézus nevében! ÁMEN!”*